CELEX: 31983R3391
Language: el
Date: 1983-11-28 00:00:00
Title: Κανονισμός (ΕΟΚ) αριθ. 3391/83 της Επιτροπής της 28ης Νοεμβρίου 1983 περί πέμπτης τροποποιήσεως του κανονισμού (ΕΟΚ) αριθ. 1120/75 που καθορίζει τους όρους αποδοχής των οίνων Porto, Madeira, Xeres, Moscatel de Setubal και του οίνου Tokay (Aszu και Szamorodni) στις διακρίσεις 22.05 Γ ΙΙΙ α) 1 και β) 1 και 2 και 22.05 Γ IV α) 1 και β) 1 και 2 του Κοινού Δασμολογίου

Avis juridique important

|

31983R3391

Κανονισμός (ΕΟΚ) αριθ. 3391/83 της Επιτροπής της 28ης Νοεμβρίου 1983 περί πέμπτης τροποποιήσεως του κανονισμού (ΕΟΚ) αριθ. 1120/75 που καθορίζει τους όρους αποδοχής των οίνων Porto, Madeira, Xeres, Moscatel de Setubal και του οίνου Tokay (Aszu και Szamorodni) στις διακρίσεις 22.05 Γ ΙΙΙ α) 1 και β) 1 και 2 και 22.05 Γ IV α) 1 και β) 1 και 2 του Κοινού Δασμολογίου  

Επίσημη Εφημερίδα αριθ. L 336 της 01/12/1983 σ. 0055 - 0055 Ισπανική ειδική έκδοση: Κεφάλαιο 02 τόμος 10 σ. 0080  Πορτογαλική ειδική έκδοση : Κεφάλαιο 02 τόμος 10 σ. 0080 

***** ΚΑΝΟΝΙΣΜΟΣ (ΕΟΚ) αριθ. 3391/83 ΤΗΣ ΕΠΙΤΡΟΠΗΣ  της 28ης Νοεμβρίου 1983  περί πέμπτης τροποποιήσεως του κανονισμού (ΕΟΚ) αριθ. 1120/75 που καθορίζει τους όρους αποδοχής των οίνων Porto, Madeira, Xeres, Moscatel de Setubal και του οίνου Tokay (Aszu και Szamorodni) στις διακρίσεις 22.05 Γ ΙΙΙ α) 1 και β) 1 και 2 και 22.05 Γ IV α) 1 και β) 1 και 2 του Κοινού Δασμολογίου  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 97/69 του Συμβουλίου της 16ης Ιανουαρίου 1969 σχετικά με τα μέτρα που πρέπει να ληφθούν για την ομοιόμορφη εφαρμογή της ονοματολογίας του Κοινού Δασμολογίου (1), όπως τροποποιήθηκε τελευταία από την πράξη προσχωρήσεως της Ελλάδας, και ιδίως τα άρθρα 3 και 4,  Εκτιμώντας:  ότι η «Junta Nacional do Vinho», που αναφέρεται στο παράρτημα ΙΙ τετραγωνίδιο 3 του κανονισμού (ΕΟΚ) αριθ. 1120/75 (2), όπως τροποποιήθηκε τελευταία από την πράξη προσχωρήσεως της Ελλάδας, σαν οργανισμός που εκδίδει το πιστοποιητικό καταγωγής για τον οίνο Madeira με προορισμό την Κοινότητα, αντικαταστάθηκε από το «Instituto do Vinho da Madeira»·  ότι ο τίτλος «Instituto do Vinho do Porto», που αναφέρεται στο παράρτημα Ι τετραγωνίδιο 3 του κανονισμού αυτού σαν οργανισμός που εκδίδει το πιστοποιητικό για τον οίνο Porto, δεν πρέπει πλέον να συνοδεύεται από άλλες ενδείξεις·  ότι, κατά συνέπεια, πρέπει να τροποποιηθεί ο κανονισμός (ΕΟΚ) αριθ. 1120/75 σε ό,τι αφορά τα παραρτήματα Ι, ΙΙ και VI, όπου υπάρχει ο κατάλογος των οργανισμών που εκδίδουν τα πιστοποιητικά ·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Ονοματολογίας του Κοινού Δασμολογίου,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 1120/75 τροποποιείται ως εξής:  1. στο παράρτημα Ι τετραγωνίδιο 3, καταργείται η ένδειξη «Ministerio da Economia - Secretaria de Estado do Comercio»,  2. στο παράρτημα ΙΙ τετραγωνίδιο 3, η ένδειξη «Ministerio da Economia - JUNTA NACIONAL DO VINHO - Delegacao na Regiao Vincola da Madeira - FUNCHAL», αντικαθίσταται από την ένδειξη «INSTITUTO DO VINHO DA MADEIRA - FUNCHAL»,  3. στο παράρτημα VI τρίτη στήλη στη γραμμή Α, η ονομασία «Entreposto da Gaia» καταργείται, και στη γραμμή Β, η ονομασία «Junta Nacional do Vinho - Delegacao na Regiao Vincola da Madeira» αντικαθίσταται από την ονομασία «INSTITUTO DO VINHO DA MADEIRA».  Άρθρο 2  Ο παρών κανονισμός αρχίζει να ισχύει την επομένη της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Εντούτοις, τα πρότυπα των πιστοποιητικών που χρησιμοποιούνταν πριν από την ισχύ του κανονισμού αυτού, σύμφωνα με τις απαιτήσεις του κανονισμού (ΕΟΚ) αριθ. 1120/75, μπορούν να χρησιμοποιούνται μέχρι τις 30 Ιουνίου 1984.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 28 Νοεμβρίου 1983.  Για την Επιτροπή  Karl-Heinz NARJES  Μέλος της Επιτροπής  (1) ΕΕ αριθ. L 14 της 21. 1. 1969, σ. 1.  (2) ΕΕ αριθ. L 111 της 30. 4. 1975, σ. 19.